CELEX: 32020D0628
Language: fi
Date: 2020-05-04 00:00:00
Title: Euroopan keskuspankin päätös (EU) 2020/628, annettu 4 päivänä toukokuuta 2020, eurojärjestelmän yhteishankintoja koskevista järjestelyistä tehdyn päätöksen EKP/2008/17 muuttamisesta (EKP/2020/27)

8.5.2020   
               
               
                  FI
               
               
                  Euroopan unionin virallinen lehti
               
               
                  L 146/11
               
            
         EUROOPAN KESKUSPANKIN PÄÄTÖS (EU) 2020/628,
         annettu 4 päivänä toukokuuta 2020,
         eurojärjestelmän yhteishankintoja koskevista järjestelyistä tehdyn päätöksen EKP/2008/17 muuttamisesta (EKP/2020/27)
         EUROOPAN KESKUSPANKIN NEUVOSTO, joka
         ottavat huomioon Euroopan unionin toiminnasta tehdyn sopimuksen ja erityisesti sen 127 ja 128 artiklan,
         ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 12.1 artiklan, luettuna yhdessä sen 3.1, 5, 16 ja 24 artiklan kanssa,
         sekä katsoo seuraavaa:
         
                     (1)
                  
                  
                     EKP:n neuvosto päätti 26 päivänä huhtikuuta 2019 tavaroiden ja palveluiden yhteishankinnasta saatujen myönteisten kokemusten pohjalta, että eurojärjestelmän hankintatoimisto (Eurosystem Procurement Coordination Office, EPCO) jää pysyväksi ja että EPCO:n sijaintipaikkana toimiva keskuspankki nimitetään viiden vuoden välein. Banque centrale du Luxembourg on EPCO:n tämänhetkinen sijaintipaikka 1 päivän tammikuuta 2020 ja 31 päivän joulukuuta 2024 välisen ajan.
                  
               
                     (2)
                  
                  
                     Eurojärjestelmän komiteoiden tehtävistä, niiden puheenjohtajien nimittämisestä ja niille tarjottavista sihteeripalveluista säädetään päätöksen EKP/2004/2 (1) 9.5 artiklassa, ja EKP:n neuvoston erityisissä päätöksissä on eurojärjestelmän yksittäisiä komiteoita koskevia yksityiskohtaisia sääntöjä. Tätä säännöstöä sovelletaan Euroopan keskuspankkijärjestelmän komiteaan, jonka tehtävänä on ohjata eurojärjestelmän yhteishankintoja.
                  
               
                     (3)
                  
                  
                     On tärkeää luoda mahdollisuus hyödyntää – täsmennetyillä erityisaloilla ja määriteltyjen rajojen puitteissa – yhteishankintamahdollisuuksia, jotka mahdollisesti syntyvät vuoden aikana sen jälkeen, kun EKP:n neuvosto on hyväksynyt vuotuisen hankintasuunnitelman.
                  
               
                     (4)
                  
                  
                     Euroopan keskuspankin suuntaviivojen (EU) 2015/280 (EKP/2014/44) (2) 7 artiklan mukaisesti omia setelipainoja eurosetelien valmistuksessa käyttävien kansallisten keskuspankkien on kustannustehokkuuden parantamiseksi harkittava asianmukaisia yhteistyömuotoja, esimerkiksi yhteishankintoja. EKP:n neuvosto katsoi 21 päivänä marraskuuta 2017, että tällaisilla omia setelipainoja käyttävillä kansallisilla keskuspankeilla tulisi olla mahdollisuus osallistua yhteishankintoihin suoraan EPCO:n kautta; näin voidaan helpottaa yhteistyötä, jotta ne voivat suorittaa setelien valmistusta koskevan julkisen tehtävänsä parhaalla mahdollisella tavalla. Jotta keskuspankkeihin täysin integroitujen omien setelipainojen osalta varmistetaan tasapuoliset toimintaedellytykset, sellaisilla omilla setelipainoilla, jotka ovat erillisiä oikeushenkilöitä, mutta jotka ovat läheisesti sidoksissa kansalliseen keskuspankkiin, tulisi olla mahdollisuus osallistua yhteishankintoihin suoraan EPCO:n kautta.
                  
               
                     (5)
                  
                  
                     Näin ollen päätös EKP/2008/17 (3) olisi muutettava,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Päätökseen EKP/2008/17 tehtävät muutokset
            Muutetaan päätös EKP/2008/17 seuraavasti:
            
                        1)
                     
                     
                        Korvataan 1 artiklan f alakohta seuraavasti:
                        
                                    ”f)
                                 
                                 
                                    ’EPCO:n ohjauskomitealla’ tarkoitetaan EKP:n neuvoston nimittämää ohjauskomiteaa, jonka tehtävänä on johtaa EPCO:n toimintaa. EPCO:n ohjauskomiteaan kuuluu kustakin keskuspankista yksi jäsen, joka valitaan ylempien virkamiesten joukosta ja jolla on kokemusta ja asiantuntemusta oman laitoksensa organisatorisista ja strategisista kysymyksistä, sekä hankinta-asiantuntijoita. EPCO:n ohjauskomitea raportoi toiminnastaan EKP:n neuvostolle johtokunnan välityksellä;”;
                                 
                              
                  
                        2)
                     
                     
                        Muutetaan 3 artikla seuraavasti:
                        
                                    a)
                                 
                                 
                                    Lisätään 1 kohtaan seuraava f alakohta:
                                    
                                                ”f)
                                             
                                             
                                                keskuspankkien tukeminen sopimusten hallinnoinnissa.”;
                                             
                                          
                              
                                    b)
                                 
                                 
                                    lisätään 1 a kohta seuraavasti:
                                    
                                       ”1 a.   EPCO.n sijaintipaikkana toimii keskuspankki. EKP:n neuvosto nimittää sijaintipaikkana toimivan keskuspankin viiden vuoden välein.”;
                                    
                                 
                              
                                    c)
                                 
                                 
                                    korvataan 7 kohta seuraavasti:
                                    
                                       ”7.   EPCO:n ohjauskomitea tekee EPCO:n toiminnan tehokkuutta ja suorituskykyä koskevan arvioinnin hyvissä ajoin ennen kunkin 1 a kohdassa tarkoitetun viisivuotiskauden päättymistä. EKP:n neuvosto päättää tämän arvioinnin perusteella ja ottaen huomioon muiden keskuspankkien kiinnostuksen toimia EPCO:n sijaintipaikkana, onko tarpeen järjestää valintamenettely sijaintipaikkana toimivan uuden keskuspankin valitsemiseksi.”
                                    
                                 
                              
                  
                        3)
                     
                     
                        Korvataan 4 artiklan 3 kohta seuraavasti:
                        
                           ”3.   EPCO toimittaa vuosittain EKP:n neuvoston hyväksyttäväksi yhteisiä hankintamenettelyjä koskevan päivitetyn hankintasuunnitelman, joka sisältää johtavien keskuspankkien nimet. EPCO:n toimittama päivitetty hankintasuunnitelma voi sisältää tietoja aloista, joilla pyritään ennen seuraavaa päivitystä toteuttamaan lisäyhteishankintoja määriteltyjen rajojen puitteissa. EKP:n neuvosto päättää hankintasuunnitelmasta ja sen täytäntöönpanosta EPCO:n ohjauskomiteaa kuultuaan.”;
                        
                     
                  
                        4)
                     
                     
                        korvataan 5 artikla seuraavasti:
                        
                           ”5 artikla
                           Muiden instituutioiden osallistuminen
                           
                              1.   EKP:n neuvosto voi esittää niiden jäsenvaltioiden kansallisille keskuspankeille, jotka eivät vielä ole ottaneet euroa käyttöön, kutsun osallistua EPCO:n toimintaan ja yhteisiin hankintamenettelyihin samoilla ehdoilla, joita sovelletaan eurojärjestelmän keskuspankkeihin. EKP:n neuvosto voi lisäksi esittää jäsenvaltioiden kansallisille viranomaisille sekä unionin toimielimille ja elimille tai kansainvälisille organisaatioille kutsun osallistua EPCO:n toimintaan ja yhteisiin hankintamenettelyihin kutsussa täsmentämillään ehdoilla. Nämä kutsut rajoittuvat keskuspankkien ja kutsuttujen yhteisöjen yhteisiä tarpeita vastaaviin tavaroiden ja palvelujen yhteishankintoihin, ja ehtojen tulee olla eurojärjestelmän keskuspankkeihin sovellettavia ehtoja vastaavat.
                           
                           
                              2.   Omat setelipainot, jotka ovat erillisiä oikeushenkilöitä ja täyttävät suuntaviivojen (EU) 2015/280 (EKP/2014/44) 1 artiklan 2 kohdan b alakohdassa säädetyt kumulatiiviset edellytykset, voivat suoraan osallistua yhteisiin hankintamenettelyihin, ja tätä artiklaa sovellettaessa niitä voidaan käsitellä jäsenvaltionsa kansallisen keskuspankin osana. Ne voivat osallistua ainoastaan sellaisten tavaroiden ja palveluiden yhteishankintaan, jotka ovat tarpeen, jotta kyseiset omat setelipainot voivat suorittaa eurojärjestelmän tehtäviä.”.
                           
                        
                     
                  
         
            2 artikla
            Voimaantulo
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Frankfurt am Mainissa 4 päivänä toukokuuta 2020.
            
               
                  EKP:n puheenjohtaja
               
               Christine LAGARDE
            
         
         
            (1)  Euroopan keskuspankin päätös EKP/2004/2, tehty 19 päivänä helmikuuta 2004, Euroopan keskuspankin työjärjestyksen hyväksymisestä (EUVL L 80, 18.3.2004, s. 33).
         
            (2)  Euroopan keskuspankin suuntaviivat (EU) 2015/280, annettu 13 päivänä marraskuuta 2014, eurojärjestelmän valmistus- ja hankintajärjestelmän perustamisesta (EKP/2014/44) (EUVL L 47, 20.2.2015, s. 29).
         
            (3)  Päätös EKP/2008/17, tehty 17 päivänä marraskuuta 2008, eurojärjestelmän yhteishankintoja koskevista järjestelyistä (EUVL L 319, 29.11.2008, s. 76).